Primarul Capitalei, Nicuşor Dan, anunţă că încă 8 clădiri din centrul Capitalei aflate în zone protejate vor fi consolidate şi reabilitate din fonduri naţionale nerambursabile, valoarea finanţării obţinute de AMCCRS pentru cele 8 clădiri fiind de 261,53 milioane lei, fonduri de la Ministerul Dezvoltării, Lucrărilor Publice şi Administraţiei, în cadrul Programului naţional de consolidare a clădirilor cu risc seismic ridicat (PNCCRS).
Este vorba despre imobilele aflate la următoarele adrese: Str. Franceză nr. 52/str. Halelor nr. 1, sector 3, Bucuresti, Bd. Dacia nr. 32, sector 1, Bucuresti, Bd. Dacia nr. 43, sector 1, Bucuresti, Str. Roma nr.17 si Intrarea Roma nr.2, sector 1, Bucuresti, Str. Maria Rosetti nr.10,sector 2,Bucuresti, Str. Piata Lahovari nr.5A, sector 1, Bucuresti, Calea Dorobanti nr.10, sector 1, Bucuresti, Str. Episcopiei nr.2-4, sector 1, Bucuresti, anunţă primarul într-o postare pe Facebook.
Primarul Nicuşor Dan arată că ”valoarea finanţării obţinute de AMCCRS pentru cele 8 clădiri este de 261,53 milioane lei, fonduri de la Ministerul Dezvoltării, Lucrărilor Publice şi Administraţiei, în cadrul Programului naţional de consolidare a clădirilor cu risc seismic ridicat (PNCCRS)”.
”Până în acest moment, AMCCRS are aprobate pentru finanţare nerambursabilă din fonduri naţionale 32 de imobile (29 clădiri rezidenţiale şi 3 publice). Suma pe care Municipiul Bucureşti, prin AMCCRS, o va obţine de la Ministerul Dezvoltării este de peste 870 de milioane de lei”, mai afirmă Nicuşor Dan.